alexandrainst/scandi-wiki huggingface dataset:
Friana Kwevira

Friana Kwevira (født 27. mai 1998) er en vanuatisk funksjonshemmet friidrettsutøver som konkurrerer i spydkast. Hun har amputert høyre arm, og konkurrerer i klassen F46.

Idrettskarriere 
Kwevira deltok i Samveldelekene 2018, hennes første mesterskap i IPC-sammenheng, og fikk der bronse i spydkast. Dette var Vanuatus første medalje i Samveldelekene noen sinne. Hun satte der personlig rekord med 26,49 meter.

Utmerkelser 
 2019 - Årets kvinnelige gjennombrudd, parafriidrett (Emerging Para-Athlete of the Year) - Det oseaniske friidrettsforbundet

Referanser

Eksterne lenker 
 
  Profil hos Samveldelekene 2018

Vanuatiske friidrettsutøvere
Deltakere for Vanuatu under Samveldelekene 2018
Friidrettsutøvere under Samveldelekene 2018
Heiming

Heiming (engelsk: homing) er en prosess der et fartøy, missil eller kjøretøy selv (automatisk) styrer mot et mål som utstråler en identifiserbar signatur, som for eksempel lys, radiobølger eller lyd.

Eksempler
 Infrarød heiming - et passivt missilstyringssystem som bruker emisjon fra et mål som har infrarød elektromagnetisk stråling
 Semi-aktiv radarheiming -  en vanlig type missilstyringssystem for lengre rekkevidde i luft-til-luft- og bakke-til-luft-missilsystemer
 Aktiv radarheiming, en missilstyringsmetode der et styrt missil bruker en radarsender for å finne og spore sine mål selvstendig
 Akustisk heiming -  et system som bruker lyd for å styre mot et mål i bevegelse

Se også 

 Nødradiofyr

Elektronisk krigføring
Navigasjon
Anadora

Anadora er en slekt av biller som hører til familien praktbiller (Buprestidae).

Utseende 
Middelsstore (ca. 17 - 20 millimeter), avlange, matte, brunsparglete praktbiller, pronotum og dekkvingene med kvaster av oppstående hår. Hodet er kraftig innkåret mellom fasettøynene. Hver dekkvinge har en skarp lengderibbe.

Levevis

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Coraebini Bedel, 1921
 Understammen Toxoscelina Majer, 2001
 Slekten Anadora Kerremans, 1898
 Anadora cupriventris Obenberger, 1922 - Zimbabwe, Tanzania
 Anadora mechowi (Quedenfeldt, 1886)
 Anadora margotana Novak, 2010  - Togo
 Anadora occidentalis Bellamy, 1986
 Anadora pavo (Gestro, 1881)
 Anadora rivularis Obenberger, 1924
 Anadora silvatica Bellamy, 1986

Referanser

Eksterne lenker 
 Beetles of Africa - Anadora cupriventris. Besøkt 23.8. 2019
 

Praktbiller
Biller formelt beskrevet i 1898
Madagaskars insekter
Komorenes insekter
Søppelsug

Søppelsug er et nedgravd rørsystem som frakter avfall under bakken ved hjelp av luft. Dette systemet er et alternativ til den tradisjonelle søppelkassen som må tømmes jevnlig. Avfallet som kastes må som oftest være i godt lukkede plastposer.  Sorteringen fungerer ved at hver "søppelkasse" holder på avfallet til det er klart for å sendes ned i  hovednette slik at f.eks plast og matrester blandes i hovednettet.  Derfor blir en type avfall sendt ut i hovednettet etter tur.  Avfallet suges til en terminal. Deretter kan det bli kjørt til  ulike anlegg for gjenvinning eller forbrenning Terminalen der avfallet samles skal i teorien være helautomatisert. Søppelsugnettet fjerner problemer som var tilstede ved det tradisjonelle systemet:  luktproblematikk, søppelbil  og  påtente søppelkasser.

Søppelsug omfatter også et avfallsystem som bruker sugebiler/kombibiler til å suge opp avfall fra søppelkasser.

Søppelsuganlegg i Norge 
Tromsø by har et søppelsug som er i verdensfronten når det gjelder søppelsug blant annet gjennom automatisert optisk sortering 

Bergen by  har også et etablert søppelsug rørsystem (Bossnettet)

Lørenskog kommune har også satt igang byggingen en søppelsugterminal

Svakheter 
Systemet ikke kan håndtere glassavfall fordi glass i seg selv kan ødelegge anlegget og kutte opp poser.

Krever et helt nytt rørsystem under bakkenivå

Fortetning i rørsystemet  kan føre til full stopp i hovednettet

Referanser 

Avfall
I Will Wait for You

«I Will Wait for You» er en engelsk versjon av sangen «Je ne pourrai jamais vivre sans toi» fra den franske musikalen Paraplyene i Cherbourg (1964). Musikken ble komponert av Michel Legrand og teksten ble skrevet av Jacques Demy. Sangen ble i filmen sunget av rollefiguren Geneviève Emery, spilt av Catherine Deneuve, men for sangene i filmen ble Deneuve dubbet av Danielle Licari. Den engelske teksten av sangen ble skrevet av Norman Gimbel. Denne versjonen ble nominert til Oscarprisen for beste sang i 1966. 

Sangen er spilt inn av mange vokalister, som Frank Sinatra,Astrud Gilberto, Violetta Villas, Trini Lopez, Bobby Darin, Nana Mouskouri (fransk tysk, spansk, italiensk og japansk), Cher, Andy Williams, Petula Clark, Tony Bennett, Vikki Carr, Liza Minnelli, Connie Francis, Beverley Craven, the Walker Brothers, Maria Morlino, Jill Johnson, Lisa Lovbrand, Engelbert Humperdinck, Steve Lawrence, Jack Jones, Matt Monro, og Ray Conniff and His Orchestra and Singers. Av jazzmusikere finner man Oscar Peterson, Gil Evans, Donald Byrd, Louis Armstrong, Kirsti Huke og Richard "Groove" Holmes. 

Sergio Franchi spilte sangen i 1967 på albumet From Sergio – With Love.

Roger Williams og Herb Alpert & The Tijuana Brass har begge spilt inn instrumentalversjoner av sangen. 

Pust (vokalensemble) har spilt inn en norsk versjon, «Eg vil vent», på platen Fryktløs fra 2013.  

Connie Francis-versjonen av sangen ble benyttet i Futurama-episoden «Jurassic Bark».

Referanser

Eksterne lenker 
 «I Will Wait For You» i Internet Movie Database
 «I Will Wait For You» fremført av Beverley Craven

Trini Lopez-sanger
Frank Sinatra-sanger
Franske sanger
Sanger fra 1964
Kamosia

Kamosia er en slekt av biller som hører til familien praktbiller (Buprestidae).

Utseende 
Små (ca. 5 - 7 millimeter), avlange, mørkt metallisk fargede praktbiller. Pronotum er firkantet sett ovenfra, høyt hvelvet.

Utbredelse 
Slekten er utbredt i Afrika og Arabia.

Systematisk inndeling 

Inndelingen følger 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Coraebini Bedel, 1921
 Understammen Meliboeina Majer, 2000
 Slekten Kamosia Kerremans, 1898
 Kamosia abyssinica Kerremans, 1899
 Kamosia aethiopica (Kerremans, 1913)
 Kamosia alluaudi Kerremans, 1903
 Kamosia andreinii Kerremans, 1907
 Kamosia arrowi (Obenberger, 1924)
 Kamosia duvivieri Kerremans, 1898
 Kamosia indigacea (Obenberger, 1924)
 Kamosia infernalis (Obenberger, 1924)
 Kamosia jakobsoni Obenberger, 1935
 Kamosia kraatzi (Kerremans, 1899)
 Kamosia margotana Novak, 2010 
 Kamosia mirabilis (Obenberger, 1919)
 Kamosia muelleri Obenberger, 1940
 Kamosia schultzei Kerremans, 1907
 Kamosia subinduta (Wallengren, 1881)
 Kamosia tenebricosa (Peringuey, 1908)
 Kamosia turneri Thery, 1941
 Kamosia vansoni Obenberger, 1935
 Kamosia zonata (Kerremans, 1914)

Referanser

Eksterne lenker 
 

Praktbiller
Dyr formelt beskrevet i 1898
Pseudactenodes

Pseudactenodes er en slekt av biller som hører til familien praktbiller (Buprestidae).

Utseende 
Middelsstore (gjerne 20-30 millimeter), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har opphøyde lengderibber.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Buprestinae Leach, 1815
 Stammen Actenodini Kerremans, 1890
 Slekten Pseudactenodes Kerremans, 1890 
 Pseudactenodes chrysotis (Illiger, 1800)
 Pseudactenodes schmidti (Quedenfeldt, 1890)

Kilder 
 World Catalog - Buprestidae. Liste over artene

Eksterne lenker 
 Bilde av Pseudactenodes chrysotis
 

Praktbiller
Dyr formelt beskrevet i 1890
Kolleria

Kolleria er en slekt av biller som hører til familien praktbiller (Buprestidae).

Utseende 
En middelsstor, avlang, skinnende metallglinsende praktbille. Antennene er korte og litt sagtakkede, pannen rundet, pronotum trapesformet. Dekkvingene er jevnt avsmalnende bakover, hver med tre opphøyde lengderibber.

Levevis 
Som hos de fleste andre praktbiller utvikler larvene seg i død ved.

Utbredelse 
Slekten er utbredt i Sørøst-Asia (Sumatra).

Systematisk inndeling 

furupraktbiller (Chrysochroinae) blir noen ganger plassert som en stamme i underfamilien Buprestinae.

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien furupraktbiller (Chrysochroinae) Laporte de Castelnau, 1835
 Stammen Chrysochroini Laporte de Castelnau, 1835
 Understammen Eucallopistina Bellamy, 2003
 Slekten Kolleria Théry, 1925
 Kolleria costata Théry, 1925

Kilder 
 Y. Kurosawa (1990) A revisional study on the genus Micropistus Théry and its allies (Coleoptera, Buprestidae). Esakia 1: 57-64. 
 Liste over artene

Eksterne lenker 
 Bilde av arten
 

Praktbiller
Biller formelt beskrevet i 1925
Dokumentmappe

En dokumentmappe, også kalt attachékoffert og populært kalt «stresskoffert», er en kasseformet beholder laget av et mer eller mindre fleksibelt materiale. En dokumentmappe er hovdsagklig beregnet til transport av papir og andre dokumenter – og utstyrt med et håndtak.

Se også
 Koffert

Vesker
David Koch

David Hamilton Koch (født 3. mai 1940 i Wichita i Kansas i USA, død 22. august 2019 i Southampton i delstaten New York) var en amerikansk bedriftsleder som var deleier og visedirektør i det globale industrikonglomeratet Koch Industries, Inc. Det amerikanske økonomitidsskriftet Forbes rangerte Koch som verdens tiende rikeste person, med en formue på 50,5 milliarder dollar (per 4. mars 2019).

Liv og virke

Bakgrunn
David Kochs far var forretningsmannen Fred C. Koch, som var sønn av en nederlandsk innvandrer. Moren var Mary Clementine (født Robinson). To av Davids fire brødre var bedriftslederne Bill Koch og Charles Koch.

Karriere
Koch avla en kandidateksamen og en master of science i kjemiteknologi ved Massachusetts Institute of Technology (MIT).

Sammen med broren Charles finansierte han deler av den høyreorienterte libertarianske bevegelsen i amerikansk politikk. Ifølge Time brukte han flere milliarder dollar på politikk. Koch donerte i 2007 100 millioner dollar til kreftforskning ved MIT. Koch selv levde med prostatakreft i over 20 år. Ifølge New York Times støttet Koch den libertarianske retningen innen konservatismen med flere hundre millioner dollar. Denne retningen er opptatt av å begrense myndighetenes rolle (limited government), frihandel, liberal innvandringspolitikk og begrenset regulering av næringslivet. 

I 1980 stilte han til valg som visepresident for United States Libertarian Party og oppnådde 1,1 % av stemmene. I 2014 medvirket Kochs nettverk til at republikanerne fikk flertall i Sentatet. Koch finansierte i 2014 44.000 fjernsynsreklamer før valget. I løpet av 20 år brukte Koch over 100 millioner dollar på støttet til klimaskepsis.  

Brødrene Koch støttet ikke Donald Trump ved valget i 2016 og Charles Koch advarte i 2018 mot tiltagende proteksjonisme. Trumps motstand mot innvandring og frihandel var uakseptabelt for brødrene Koch. Han støttet bevegelsen Tea Party, arbeidet mot Obamacare og mot tiltak for å redusere klimaendring. Koch støttet kulturvirksomhet økonomisk blant annet ballet i New York by. Ifølge Klassekampen drev American Future Fund, som var støttet økonomisk av Koch, en tv-kampanje som hevdet at en moské skulle bygges på «Ground Zero», åstedet for flyangrepet mot New York 11. september 2001.

Den 22. august 2019 døde Koch, etter at han i juni 2018 var han tvunget til å frasi seg sine posisjoner innenfor Koch Industries på grunn av sviktende helse.

Referanser 

Personer fra Wichita
Forretningsfolk fra USA
Milliardærer fra USA
Tvillinger fra USA
Paracastalia

Paracastalia er en slekt av biller som hører til familien praktbiller (Buprestidae).

Utseende 
Middelsstore, mørke, noe matte praktbiller, dekkvingene kan ha røde tegninger. Pronotum er rundet, dekkvingene jevnbrede med kraftige punktrader.

Levevis 
De voksne billene besøker gjerne blomster.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Polycestinae Lacordaire, 1857
 Stammen Polycestini Lacordaire, 1857
 Slekten Paracastalia Kerremans, 1902
 Paracastalia bettoni Waterhouse, 1904
 Paracastalia duvivieri (Kerremans, 1898)
 Paracastalia gebhardti (Hoscheck, 1931)
 Paracastalia inornata (Kerremans, 1906)
 Paracastalia louwi Hohn, 1982
 Paracastalia minima Kerremans, 1905
 Paracastalia plagiata (Kerremans, 1899)
 Paracastalia scholtzi Holm, 1982

Eksterne lenker 
 

Praktbiller
Biller formelt beskrevet i 1902
Polycestella

Polycestella er en slekt av biller som hører til familien praktbiller (Buprestidae).

Utseende 
En nokså liten, mørkt brunlig praktbille. Pronotum er rundet, dekkvingene noe rundede med kraftige punktrader.

Levevis 
De voksne billene besøker gjerne blomster.

Utbredelse 
Slekten er utbredt i Sørøst-Asia (India).

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Polycestinae Lacordaire, 1857
 Stammen Polycestini Lacordaire, 1857
 Slekten Polycestella Kerremans, 1902
 Polycestella curta Kerremans, 1902

Eksterne lenker 
 

Praktbiller
Biller formelt beskrevet i 1902
Polycestoides

Polycestoides er en slekt av biller som hører til familien praktbiller (Buprestidae).

Utseende 
Middelsstore, mørke praktbiller. Pronotum er rundet, dekkvingene noe rundede med kraftige lengderibber.

Levevis 
De voksne billene besøker gjerne blomster.

Utbredelse 
Slekten er utbredt i Sørøst-Asia (Indonesia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Polycestinae Lacordaire, 1857
 Stammen Polycestini Lacordaire, 1857
 Slekten Polycestoides Kerremans, 1902
 Polycestoides chrysis Kerremans, 1902
 Polycestoides nishimawai Toyama, 1985

Eksterne lenker 
 

Praktbiller
Biller formelt beskrevet i 1902
Planidia (slekt)

Planidia er en slekt av biller som hører til familien praktbiller (Buprestidae).

Utseende 
Middelsstore, avlange, mørke praktbiller, kan ha noe metallisk glans. Pannen er rundet, antennene tynne og korte. Pronotum er avrundet firkantet, dekkvingene jevnbrede.

Levevis

Utbredelse 
Slekten lever i det østlige og sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Coraebini Bedel, 1921
 Understammen Toxoscelina Majer, 2001
 Slekten Planidia Kerremans, 1899
 Planidia elongulata Obenberger, 1922
 Planidia freudei Jelinek, 1971
 Planidia hauseri Obenberger, 1931
 Planidia vansoni Obenberger, 1936
 Planidia velutina Kerremans, 1899

Kilder 
 Josef Jelinek (1971) Revision oft the genus Planidia Kerremans. Opuscula Zoologica 120: 1-11.

Eksterne lenker 

 

Praktbiller
Biller formelt beskrevet i 1899
Microcastalia

Microcastalia er en slekt av biller som hører til familien praktbiller (Buprestidae).

Utseende 
Middelsstore (gjerne 10-15 millimeter), avlange, mørt brunlige praktbiller. Pronotum er rundet, tett og kraftig punktert. Dekkvingene er jevnt avsmalnende og har opphøyde lengderibber.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien Buprestinae Leach, 1815
 Stammen Bubastini Obenberger, 1920
 Slekten Microcastalia Heller, 1891
 Microcastalia globithorax (Thomson, 1878)
 Microcastalia scintillans (Carter, 1924)

Eksterne lenker 
 [ttps://bie.ala.org.au/species/urn:lsid:biodiversity.org.au:afd.taxon:75845e4c-2ed8-40b0-8e0f-04f1e78fee03 Atlas of Living Australia - Microcastalia]
 

Praktbiller
Biller formelt beskrevet i 1891
Australias insekter
Tove Walstad Fosseide

Tove Walstad Fosseide (født Tove Walstad 2. september 1958) er en norsk bowlingspiller fra Trondheim som har representert Nonnen BK og Trondheim BK.

Hun vant 15 NM-gull i perioden 1976–2016. Hun vant kongepokalen i 1979, 1982, 1984, 1985 og 1987. Hun vant den første kongepokalen som ble delt ut i bowling for kvinner i 1979.
I 2016 vant hun NM-gull i double sammen med sin datter Grethe Walstad Fosseide.

Fosseide ble rangert som nummer 247 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Se også 
 Norgesmesterskapet i bowling

Referanser

Kilder
 Berit Skirstad (1986): Hvem er hvem i norsk idrett?, s. 66.
 Per Jorsett (1996): Hvem er hvem i norsk idrett?, s. 42.
 Per Jorsett (2008): Kvinner i norsk idrett, s. 136. ISBN 9788272861840.

Norske bowlere
Personer fra Trondheim kommune
Kongepokalvinnere i bowling
Tverrdalene (Buskerud)

Tverrdalene (også skrevet Tverdale(r)ne) er et gammelt geografisk begrep som omfatter omfatter dalførene og bygdene Sigdal, Eggedal, Krødsherad og Snarum, beliggende i Buskerud. Området ligger mellom de to hoveddalene i Buskerud, Hallingdal i nordvest og Numedal i sydvest, og kan oppfattes som tverrgående daler i forhold til Hallingdalen, selv om disse dalførene i hovedsak går parallelt med denne.

Referanser 

Daler i Viken
Acer trautvetteri

Acer trautvetteri er en lønneart. Den regnes ofte som en underart av Acer heldreichii.

Den er et løvfellende tre som blir 15–20 m høyt. Barken er glatt og skaller bare av på eldre trær. Knoppene er røde. Bladene er ikke så dypt innskåret som hos Acer heldreichii, og bladranden er grovere tannet. Bredden på bladet er 10–15 cm. Bladstilken er rosa og 18 cm lang. Fruktene er parvise, 5 cm lange og 2 cm brede samararer som til å begynne med er røde.

Acer trautvetteri er utbredt i Transkaukasia, nordlige Anatolia og den europeiske delen av Tyrkia. Den vokser i fjellskog sammen med bjørk, orientbøk, nordmannsgran og orientgran.

Galleri

Litteratur

Eksterne lenker 
 

Lønneslekten
Abu Qatada

Abu Qatada (arabisk: أبو قتادة الفلسطيني , Abū Qatāda al-Filasṭīnī, også kalt Omar Abu Omar, egentlig Omar Mohammed Othman; født 1959/1960 i Betlehem i daværende Jordan) er en islamistisk fundamentalist av palestinsk herkomst med jordansk statsborgerskap.

Liv og virke 
Qatada levde fra 1993 til 2013 som politisk flyktning i Storbritannia, ettersom hans hjemland hadde satt ham i sammenheng med en rekke morderiske bombeattentater og hadde dømt ham til døden in absentia i 1998. Han går for å ha vært en av de mest innflytelsesrike jihadister i Europa. Han var nær venn med Abu Hamza al-Masri og Omar Bakri Mohammed.

Den spanske undersøkelsesdommer Baltasar Garzón betegnet Abu Qatada som geistlig overhode for mujahedinene, og Osama bin Ladens sendemann i Europa. Opptak av hans prekener ble funnet i Mohammed Attas leilighet. Han måtte holde sine prekener i Four Feathers Club nær Baker Street i London, ettersom han var uønsket i de fleste av byens moskeer.

Flukt og arrestasjon 
Hen gikk i dekning i 2002. Men i oktober 2002 ble han funnet, og han ble arrestert i et samfunnshus sør i London og bragt til Belmarsh-fengselet. Han var imidlertid løslatt mot kausjon for en kortere periode fra mars 2005, men ble atter arrestert i august samme år i påvente av utlevering til Jordan. Abu Dahdah, en av de hovedmistenkte for terrorangrepene i Madrid, hadde besøkt Qatada over 25 ganger med penger og åndsfrender. Han nyter fremdeles (2019) betydelig respekt blant mange islamister. I juni 2007 forsøkte islamister fra terrororganisasjonen Islams armé forgjeves å få i stand en utveksling av Qatada mot jornalisten Alan Johnston som var blitt bortført på Gazastripen.

I februar 2009 gav Storbritannias høyesterett tillatelse til at Abu Qatada skulle bli utvist til Jordan.
Den europeiske menneskerettighetsdomstol omstøtte i januar 2012 utleveringsbeslutningen, ettersom Jordan stod klar med anklager som med høy sannsynlighet hvilte på utsagn som var fremkommet under tortur.

Løslatelse og utvisning 
Den 13. februar 2012 ble Abu Qatada løslatt under strenge vilkår. Han måtte blant annet klare seg uten pass, og bære et elektronisk armbånd, og ingen med unntak av hans kone og barn kunne besøke ham, og han kunne bare eie én bankkonto, ikke ha noen telefon eller andre databærende instrumenter, og ikke motta noen besøkende som medbragte datautstyr.

Den 7. juli 2013 ble Abu Qatada tilslutt utvist til Jordan. Dette skjedde etter at det ble avtalefestet mellom Storbritannia og Jordan at intet bevismateriale skulle benyttes mot ham hvis det var fremkommet under tortur. Den 24. september 2014 frikjente en jordansk militærdomstol hsm fra anklagene om at han hadde planlagt angrep på amerikanske og israelske borgere. Til tross for avtalen mellom Storbritannia og Jordan ble det under rettssaken muligens benyttet utsagn fra en påstått medsammensvoren som var blitt torturert.

Referanser

Eksterne lenker
 
 BBC 2006
 Die ZEIT 2002 nach seinem Untertauchen
 CNN-Interview Nov.2001 

Personer fra Betlehem
Jordanere
Palestinere
Svalbard folkehøgskole

Svalbard folkehøgskole er en kristen folkehøgskole i Longyearbyen, Svalbard. Skolen er eid av Norges KFUK-KFUM og Longyearbyen lokalstyre. Skolen startet opp i 2019, og er med det en av de nyeste folkehøgskolen i Norge.

Skolen har i skoleåret 2021-22 65 elever og 16 ansatte, fra 49 elever året før.

Svalbard folkehøgskole er verdens nordligste folkehøgskole, og har åtte forskjellige linjetilbud som alle spiller på den unike naturen og/eller kulturlivet i Longyearbyen og Spitsbergen. 

Linjetilbud 2022-23

Skoleåret 2022-23 tilbyr skolene åtte forskjellige linjer.

Espen Rotevatn er rektor ved skolen.

Eksterne lenker 
 

Byggverk i Longyearbyen
Folkehøgskoler i Norge
Utdanningsinstitusjoner etablert i 2019
Mason Mount

Mason Tony Mount (født 10. januar 1999) er en engelsk fotballspiller som spiller for Chelsea FC.

Landslaget 
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Chelsea FC
 UEFA Super Cup (1): 2021

Referanser

Eksterne lenker 
 

Engelske fotballspillere
Spillere i Fotball-VM 2022
Spillere i Fotball-EM 2021
Fotballspillere for Chelsea FC
Fotballspillere for Vitesse Arnhem
Fotballspillere for Derby County FC
Fødsler i 1999
Oversettelsessenteret for Den europeiske unions organer

Oversettelsessenteret for Den europeiske unions organer (CdT) er et EU-byrå etablert i 1994 med hovedkontor i Luxembourg. Byrået leverte pr 2019 i gjennomsnitt 750 000 sider i året til mer enn 60 mottakere over hele Europa.

Byrået driver med oversettelse, språklig revisjon av kildetekster, redigering, terminologiarbeid og videoundertekster. Byrået bistår også andre EU-organers oversettelsestjenester.

Referanser

Eksterne lenker 
 

Den europeiske unions byråer
Etableringer i 1994
IO-71

IO-71 (Prosjekt 4202) er et supersonisk glidefly (HGV), russisk giperzvukovyj letateljnyj apparat (kortform «Glaider», forkortet GLA), og et av de russiske måter å besvare utviklingen mellom russiske ICBM og rakettskjoldet. Eksperimentene blir utførte i hemmelighet, men noe informasjon ble gitt ut, og her heter det seg at farten på HGV kan komme opp i 11000 kilometer i timen og kan manøvrere i mønster som er umulig å regne ut for mottiltak som for eksempel det såkalla rakettskjoldet. 

Noen av de skjulte eksperimentene ble startet i 2009 og foregår i Dombarovskij, i 13. strategiske missildivisjon. Der blir flere HGV av typen IO-71 setter inn i en bærerakett av typen SS-19 som blir skutt opp fra silo i retning Kura-feltet på Kamtsjatka. Det blir også hevdet at denne divisjonen skal få dette våpenet før 2025 . Andre eksperiment blir utført på rakettprøvefeltet Bajkonur i Kasakhstan. Her blir også missilet SS-19 benyttet og bom i retning Kurafeltet på Kamtsjatka.

Referanser 

Ballistiske missiler
Strategiske rakettstyrker